Միսլատայի քաղաքապետարանի Ձախ Միություն կուսակցության խոսնակ Սալվադոր Գարսիա դե լա Մոտան (Salvador García de la Mota) հենց քաղաքի կողմից ճանաչման օրը, իր ելույթի ժամանակ խոստացել էր օգնել՝ հարցը մյուս տեղական, մարզային և կենտրոնական իշխանություններին հասնելու գործում: Եվ ահա էստաֆետը մեկնարկել է. «Արարատ» հայկական միության և Ձախ Միության ներկայացուցիչների պատվիրակությունը փետրվարի 26-ին այցելեց Վալենսիայի խորհրդարան և հանդիպում ունեցավ Ձախ Միության խոսնակ, պատգամավորուհի Մարինա Ալբիոլի (Marina Albiol) հետ: Հանդիպմանը ներկա էին Սալվադոր Գարսիա դե լա Մոտան, կուսակցության քարտուղար Գիյերմո Սեպուլվեդան (Guillermo Sepúlveda), «Արարատ» միության նախագահ Արարատ Ղուկասյանն ու ատենադպիր Նարինե Նավասարդյանը: